جمهورباشقانی رجب طیب اردوغان، آمریکا بیرلشمیش دؤولتلرینین پرزیدنتی دونالد ترومپا، تورکیه‌نین کوردلرله دئییل، گوونلیگینه تهدید اولوشدوقدان ترور هؤرگوتلری ایله موباریزه ائتدیگینی دئدی.
اردوغان، ترامپ ایله تلفن‌دا دانیشدی.
ترامپا، سوریه‌دن چکیلمه قرارینی ممنونیتله قارشیلادیقلارینی ایفاده ائد‌ن اردوغان، بو چرچیوه‌ده تورکیه کیمی ناتو متفیقی آمریکایا هر جور دستک وئرمه‌یه حاضر اولدوقلارینی خاطیرلاتدی.
گؤروشمه‌یه دایر جمهورباشقانلیغیندان وئریله‌ن آچیقلامادا، ایکی‌لی ایلیشکیلرله یاناشی، سوریه‌ده باش وئره‌ن سون گلیشمه‌لرین مذاکیره اولوندوغو بیلدیریلدی.
آچیقلامایا گؤره، آیریجا، بؤلگه‌ده نفوذ بوشلوغو میدانا گلمه‌مه‌سی اوچون منبج یول خریطه‌سینین باشا چاتدیریلماسی، آیریجا چکیلمه قرارینین حیاتا گئچیریلمه‌سینی انگلله‌مک ایسته‌یه‌ن عنصورلارا ایمکان وئریلمه‌مه‌سی لازیم اولدوغونو وورغولایان ایکی لیدئر، قامواویونا یؤنه‌لیک ساغلیقلی ارتباطین اؤنمینه توخوندو.
عینی قایناق اردوغان و ترامپین، سوریه‌نین تورپاق بوتؤولویو اساسین‌دا اؤلکه‌نین قوزئیینده تروردان تمیزلنمیش تهلوکه‌سیز بیر بؤلگه یارادیلماسی فیکرینی اله آلدیقلارینی دا قید ائتدی.
پرزیدنت اردوغان، گؤروشمه‌ده تورکیه‌نین کوردلرله هئچ بیر پروبلئمی اولمادیغینی، مقصدین، میلی تهلوکسیزلیگینه تهدید تشکیل ائد‌ن ترور هؤؤگوتلری داعش، پ‌کاکا و پ‌کاکانین سوریه اوزانتیلاری ایله مباریزه ائتمک اولدوغونو وورغولادی.
ترامپین دوننکی سوریه‌ده کوردلره عملیات ائتمه‌سی حالین‌دا تورک اقتصادینی هدف آلاجاقلاری آچیقلاماسی، بؤیوک تپکی آلمیشدی.
ایکی‌ لیدئر تلفن دانیشیقلارین‌دا، اقتصادی ایلیشکیلرین یوکسک سویه‌لره قالدیریلماسی مسئله‌سین‌ده ده آنلاشدی.
آغ ائو سؤزچوسو سارا سندرز ایسه پرزیدنت اردوغان ایله آمریکا پرزیدنتی ترامپ آراسین‌داکی تئفن دانیشماسینا دایر یازی‌لی آچیقلاما وئردی.
سندرز، گؤروشمه‌ده آمریکانین سوریه‌دن چکیلمه‌سی ده داخیل اولماقلا ایکی‌لی ایلیشکی‌لرین مذاکیره اولوندوغونو بیلدیردی.
آغ ائوین آچیقلاماسین‌دا بو ایفاده‌لره یئر وئریلدی:
"ایکی لیدئر، آمریکا بیرلیکلری چکیلمه‌یه باشلارکن سوریه‌ده (ایکی اؤلکه آراسین‌دا) داوام ائد‌ن امکداش‌لیق دا داخیل بیر چوخ ایکی‌لی قونو و گله‌جک امکداشلیغا دایر مسئله‌لری مذاکیره ائتدی. باشقان(ترامپ)، سوریه‌نین قوزئی دوغوسونا دایر تورکیه‌نین گوونلیک قایغیلارینین اله آلینماسین‌دا، (تورکیه ایله) بیرلیک‌ده ایشله‌مک آرزوسونو دیله گتیردی؛ عینی زامان‌دا تورکیه‌نین (سوریه‌ده‌کی) کوردلره و داعشین مغلوب ائدیلمه‌سین‌ده بیرلیک‌ده چالیشدیغیمیز دیگر سوریه دموکراتیک گوجلرینه تورکیه‌نین پیس داورانماماسینین، آمریکا اوچون اؤنمینه ایشاره ائتدی".
آچیقلامانین سونون‌دا ایسه آمریکا باش قرارگاه باشقانی جوزف دونفوردون چرشنبه گونو (بو گون) باش قرارگاه باشقانی یاشار گولر ایله بیر آرایا گله‌رک سوریه‌ده‌کی امکداش‌لیغی مذاکیره ائد‌جکلری بیلدیریلدی.
